MT
9.6.2023
Il-Ġurnal Uffiċjali tal-Unjoni Ewropea
L 149/67
Artikolu 9 Miżuri ta’ eradikazzjoni Fiż-żoni infestati, l-awtoritajiet kompetenti għandhom jieħdu l-miżuri kollha li ġejjin biex jeradikaw il-pest speċifikat: (a) trattamenti xierqa kontra l-pest speċifikat, fl-istadji kollha tal-iżvilupp tiegħu, fejn għandhom jitqiesu n-natura migratorja tal-pesti adulti, id-distribuzzjoni tal-pjanti ospitanti u d-drawwiet alimentari tal-larva tiegħu; (b) il-projbizzjoni tal-moviment barra miż-żona infestata tas-saff ta’ fuq tal-ħamrija u tal-materjal għat-tkabbir użat, sakemm ma tkunx ġiet issodisfata waħda mill-kundizzjonijiet li ġejjin mill-operaturi professjonali kkonċernati, taħt is-superviżjoni tal-awtoritajiet kompetenti: (i) il-ħamrija jew il-materjal għat-tkabbir kienu soġġetti għal miżuri xierqa biex il-pest speċifikat jiġi eliminat u ttrasportati f’vetturi magħluqa li jiżguraw li l-pest ma jkunx jista’ jinxtered; (ii) il-ħamrija jew il-materjal għat-tkabbir jiġu ttrasportati f’vetturi magħluqa li jiżguraw li l-pest speċifikat ma jkunx jista’ jinxtered u jiġu midfuna fil-fond f’landfill.
Artikolu 10 Introduzzjoni fl-Unjoni tal-pjanti speċifikati 1.
Il-pjanti speċifikati, minbarra l-pjanti ta’ Chrysanthemum L., Dianthus L. u Pelargonium l’Hérit. ex Ait., jistgħu jiġu introdotti biss fl-Unjoni jekk jissodisfaw wieħed mir-rekwiżiti li ġejjin: (a) joriġinaw minn pajjiż fejn il-pest ma jkunx magħruf li jseħħ; (b) joriġinaw minn żona ħielsa mill-pest speċifikat, kif stabbilit mill-Organizzazzjoni Nazzjonali għall-Protezzjoni talPjanti (NPPO) ikkonċernata, f’konformità mal-Istandard Internazzjonali għall-Miżuri Fitosanitarji Nru 4; l-isem ta’ dik iż-żona għandu jkun iddikjarat fiċ-ċertifikat fitosanitarju taħt l-intestatura “post tal-oriġini”; (c) qabel l-esportazzjoni kienu soġġetti għal spezzjoni uffiċjali u nstabu ħielsa mill-pest speċifikat, u joriġinaw minn sit talproduzzjoni li jikkonforma mal-kundizzjonijiet li ġejjin: (i)
ikun irreġistrat u ssorveljat mill-NPPO fil-pajjiż tal-oriġini;
(ii) ikunu saru spezzjonijiet uffiċjali matul l-aħħar 3 xhur qabel l-esportazzjoni, u ma tkun instabet l-ebda preżenza tal-pest speċifikat fuq il-pjanti speċifikati; (iii) ikollu iżolament fiżiku kontra l-introduzzjoni tal-pest speċifikat; (iv) tkun ingħatat informazzjoni li tiżgura t-traċċabbiltà tal-pjanti speċifikati lejn dak is-sit tal-produzzjoni matul il-moviment tagħhom qabel l-esportazzjoni; (d) qabel l-esportazzjoni tagħhom kienu soġġetti għal spezzjoni uffiċjali u nstabu ħielsa mill-pest speċifikat, u joriġinaw minn sit tal-produzzjoni li jikkonforma mal-kundizzjonijiet li ġejjin: (i)
ikun irreġistrat u ssorveljat mill-NPPO fil-pajjiż tal-oriġini;
(ii) ikunu saru spezzjonijiet uffiċjali matul l-aħħar 3 xhur qabel l-esportazzjoni, u ma tkun instabet l-ebda preżenza tal-pest speċifikat fuq il-pjanti speċifikati; (iii) il-pjanti speċifikati jkunu ġew soġġetti għal trattament effettiv biex jiġi żgurat il-ħelsien mill-pest speċifikat; (iv) tkun ingħatat informazzjoni li tiżgura t-traċċabbiltà tal-pjanti speċifikati lejn dak is-sit tal-produzzjoni matul il-moviment tagħhom qabel l-esportazzjoni; (e) ikunu ġew soġġetti għal trattament effettiv ta’ wara l-ħsad biex jiġi żgurat il-ħelsien mill-pest speċifikat, u dak it-trattament jiġi indikat fuq iċ-ċertifikat fitosanitarju.